CELEX: 62009CN0115
Language: da
Date: 2009-03-27 00:00:00
Title: Sag C-115/09: Anmodning om præjudiciel afgørelse indgivet af Oberverwaltungsgericht für das Land Nordrhein-Westfalen (Tyskland) den 27. marts 2009 — Bund für Umwelt und Naturschutz Deutschland og Landesverband Nordrhein-Westfalen eV mod Bezirksregierung Arnsberg

20.6.2009   
            
            
               DA
            
            
               Den Europæiske Unions Tidende
            
            
               C 141/26
            
         Anmodning om præjudiciel afgørelse indgivet af Oberverwaltungsgericht für das Land Nordrhein-Westfalen (Tyskland) den 27. marts 2009 — Bund für Umwelt und Naturschutz Deutschland og Landesverband Nordrhein-Westfalen eV mod Bezirksregierung Arnsberg
   (Sag C-115/09)
   2009/C 141/46
   Processprog: tysk
   
      Den forelæggende ret
   
   Oberverwaltungsgericht für das Land Nordrhein-Westfalen
   
      Parter i hovedsagen
   
   
      Sagsøgere: Bund für Umwelt und Naturschutz Deutschland og Landesverband Nordrhein-Westfalen eV
   
      Sagsøgt: Bezirksregierung Arnsberg
   
      Procesdeltager: Trianel Kohlekraftwerk Lünen GmbH & Co. KG
   
      Præjudicielle spørgsmål
   
   
               1)
            
            
               Kræver artikel 10a i direktiv 85/337/EF (1), som affattet ved direktiv 2003/35/EF (2), at ikke-statslige organisationer, der begærer adgang til klage- og domstolsprøvelse i en medlemsstat, ifølge hvis forvaltningsretlige regler det er en forudsætning, at det gøres gældende, at der er sket krænkelse af en rettighed, kan gøre krænkelse gældende med hensyn til alle miljøbestemmelser, som er relevante for godkendelsen af projektet, og således også sådanne bestemmelser, der alene skal sikre almene interesser, og ikke mindst også bestemmelser til beskyttelse af borgernes interesser?
            
         
               2)
            
            
               Såfremt spørgsmål 1 ikke besvares fuldt ud bekræftende:
               Kræver artikel 10a i direktiv 85/337/EF, som affattet ved direktiv 2003/35/EF, at ikke-statslige organisationer, der begærer adgang til klage- og domstolsprøvelse i en medlemsstat, ifølge hvis forvaltningsretlige regler det er en forudsætning, at det gøres gældende, at der er sket krænkelse af en rettighed, kan gøre krænkelse gældende med hensyn til miljøbestemmelser, som er relevante for godkendelsen af projektet, og som følger direkte af fællesskabsretten, eller hvorved fællesskabsretlige miljøbestemmelser gennemføres i national ret, og således også sådanne bestemmelser, der alene skal sikre almene interesser, og ikke mindst også bestemmelser til beskyttelse af borgernes interesser?
               
                           a)
                        
                        
                           Såfremt spørgsmål 2 principielt besvares bekræftende:
                           Skal de fællesskabsretlige miljøbestemmelser opfylde visse indholdsmæssige krav for at kunne være genstand for påtale?
                        
                     
                           b)
                        
                        
                           Såfremt spørgsmål 2 a) besvares bekræftende:
                           Hvilke indholdsmæssige krav (f.eks. direkte virkning, beskyttelsesformål, formål) stilles der?
                        
                     
         
               3)
            
            
               Såfremt spørgsmål 1 eller spørgsmål 2 besvares bekræftende:
               Har ikke-statslige organisationer umiddelbart i medfør af direktivet et krav på domstolsprøvelse, der går ud over, hvad der følger af national ret?
            
         
      (1)  Rådets direktiv 85/337/EØF af 27.6.1985 om vurdering af visse offentlige og private projekters indvirkning på miljøet, EFT L 175 af 5.7.1985, s. 40-48.
   
      (2)  Europa-Parlamentets og Rådets direktiv 2003/35/EF af 26.5.2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF for så vidt angår offentlig deltagelse og adgang til klage og domstolsprøvelse — Erklæring fra Kommissionen, EUT L 156 af 25.6.2003, s. 17-25.